《题旅店》
清代·王九龄

晓觉茅檐片月低，依稀乡国梦中迷。
世间何物催人老，半是鸡声半马蹄。

作者简介：王九龄（公元？年至一七o九年）字子武，江南华亭人，王顼龄之弟。生年不详，卒于清圣祖康熙四十八年。恬静有雅量。康熙二十一年（公元一六八二年）进士。累官至都察院左都御史。九龄之诗，才思富艳，著有艾纳山房集五卷，《四库总目》与松溪词并传于世。